สวัสดีครับ คือผมมี พสพ.กับเเฟนเเล้วใส่ถุงตลอดเเล้วเเฟนก็กินยาคุมฉุกเฉินกันไว้อีก ปกติเเล้วกินยาคุมฉุกเฉินเมนส์ต้องมาภายใน7วันเเต่รอบนี้เมนส์ยังไม่มาเลย ผ่านมาเเล้ว15วัน จะเป็นอะไรไหมครับ
สวัสดีค่ะ การมีเพศสัมพันธ์ โดยใส่ถุงยางอนามัยนั้น หากใช้ได้อย่างถูกต้อง โอกาสในการตั้งครรภ์ก็ถือว่าน้อย ดังนั้น ก็ไม่จำเป็นต้องทานยาคุมฉุกเฉินไปค่ะ แต่หากได้ทานไปแล้ว เมื่อผ่านไปประมาณ 1 สัปดาห์ อาจมีเลือดออกจากช่องคลอดหรือไม่ก็ได้ ขึ้นอยู่กับว่าทานในช่วงใดของรอบเดือนค่ะ ซึ่งการที่ไม่ได้มีเลือดออกหลังทานยาไป 1 สัปดาห์ ก็ไม่ได้หมายความว่าจะมีการตั้งครรภ์เกิดขึ้นสำหรับประจำเดือนจริงๆ นั้น อาจมาในช่วงเวลาเดิม หรืออาจมาช้ากว่ากำหนด จากผลของยาคุมฉุกเฉินก็ได้ค่ะอย่างไรก็ตาม หากถึงกำหนดที่ประจำเดือนปกติควรจะมาแล้ว แต่ยังไม่มา ก็ควรลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนต่อไปค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ